**Privredni novinari 19. maja dodeljuju priznanja "Agrobiz lider"**

Klub privrednih novinra dodeliće 19. maja na Međunarodnom sajmu poljoprivrede u Novom Sadu tradicionalna priznanja "Agrobiz lider".

Kako je saopšteno, biće dodeljene tri zlatne plakete, tri plakete Hypoagro lideri i šest plaketa.

Klub privrednih novinara će u saradnji sa Društvom agrarnih ekonomista i pod pokroviteljstvom Hypo banke, u nedelju, 19. maja na Novosadskom sajmu održati i konferenciju "Prehrambena bezbednost i sigurnost - kvalitet i količine.

Razmatranje navedene teme je interesantno za sve učesnike u lancu snabdevanja hranom - od primarnih poljoprivrednih proizvođača do krajnjih potrošača. Istovremeno, ova tema je značajna i u kontekstu harmonizacije propisa sa zajedničkom evropskom zakonodavnom praksom, saopšteno je.

O "Prehrambenoj bezbednosti i sigurnosti - kvalitetu i količinama" osim predstavnika ministarstva ugledni profesori igovoriće i naučni radnici, prof dr Žaklina Stojanović, prof dr Zoran Keserović , prof dr Milan Ostojić , dr Jovanka Lević , dr Biljana Cvetković i drugi.

Četvrtak, 16. 05. 2013.|14:35 | **Izvor**: eKapija